যোৱা ২৩ জানুৱাৰিত দিচপুৰ আৰক্ষীয়ে গ্ৰেপ্তাৰ কৰা অসম যুৱ কংগ্ৰেছৰ ৰাজ্যিক সভাপতি কামৰুল ইছলাম চৌধুৰীয়ে কেন্দ্ৰীয় কাৰাগাৰৰ পৰা মুক্তি লাভ কৰিবলৈ সক্ষম হয়।
বুধবাৰে ন্যায়াধীশ ৰুমী কুমাৰী ফুকনৰ আদালতে কামৰুল ইছলামৰ জামিন মঞ্জুৰ কৰে।
উল্লেখ্য যে যোৱা ১১ ডিচেম্বৰত নাগৰিকত্ব সংশোধনী বিধেয়কৰ বিৰুদ্ধে গুৱাহাটীত সাব্যস্ত হোৱা তীব্ৰ প্ৰতিবাদী কাৰ্যসূচীৰ সময়ত সংঘটিত হিংসাত্মক কাৰ্যসূচীৰ সৈতে জড়িত থকাৰ অভিযোগত গ্ৰেপ্তাৰ হৈছিল কামৰুল ইছলাম।
কামৰুল ইছলাম মুকলি আকাশৰ তললৈ অহাৰ পিছতেই প্ৰদেশ কংগ্ৰেছৰ একাংশ বিষয়ববীয়াই চৰকাৰক তীব্ৰ সমালোচনা কৰে।
কংগ্ৰেছৰ মতে CAA বিৰোধী আন্দোলনত সবলভাৱে অংশগ্ৰহণ কৰি চৰকাৰৰ জাতি বিৰোধী কাম কাজৰ বিৰুদ্ধে মাত মতা বাবে সম্পূৰ্ণ প্ৰতিশোধমূলক আৰু ষড়যন্ত্ৰমূলকভাৱে গ্ৰেপ্তাৰ কৰি জেইললৈ নিক্ষেপ কৰা হৈছিল অসম প্ৰদেশ যুৱ কংগ্রেছৰ সভাপতি গৰাকীক।
ইফালে আজি দিনৰ প্ৰায় ১১.৩০ মান বজাত গুৱাহাটীৰ ৰাজীৱ ভৱনত কামৰুল ইছলামে ৰাজ্যৰ সাম্প্ৰতিক পৰিস্থিতি আৰু যুৱ কংগ্রেছৰ কৰ্মপন্থাৰ সংক্ৰান্তত এখন সংবাদ মেলৰ আয়োজন কৰিছে বুলি জানিব পৰা গৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
